b'\n_START_ARTICLE_\nBaltic News Service\n_START_PARAGRAPH_\nBaltic News Service (BNS) er et finskejet nyhedsbureau der opererer i Baltikum._NEWLINE_BNS etableredes i april 1990 af en gruppe studenter, og fors\xc3\xb8gte at informere korrespondenter i Moskva om udviklingen i de baltiske staters bestr\xc3\xa6belser for en faktuel uafh\xc3\xa6ngighed af Sovjetunionen. I l\xc3\xb8bet af f\xc3\xa5 m\xc3\xa5neder anerkendtes BNS af talrige vestlige nyhedskilder._NEWLINE_I dag er BNS et holdingselskab for separate organisationer i b\xc3\xa5de Estland, Letland og Litauen. BNS ejes fuldst\xc3\xa6ndigt af Alma Media, en finsk mediegruppe. BNS formidler nyheder p\xc3\xa5 fem sprog via internet og med andre midler. Abonnenter omfatter medier, finansielle, industrielle og offentlige institutioner i de baltiske lande. BNS samarbejder ogs\xc3\xa5 med Agence France-Presse, Reuters og Interfax.'